་ལོ་འགྲོ་བའི་དོན་ལ་བསྐུལ༔ མཛོད་
814

ཞི་སྒྲུབ་ བཅུ་བདུན་_ ཟུར་འདེབས།
༄༅། །ཅིག་མཛོད་ཅིག་ལས་བཞིའི་ཕྲིན་ལས་མཛོད༔ སྩོལ་ཅིག་སྩོལ་ཅིག་དངོས་གྲུབ་རྣམ་གཉིས་སྩོལ༔ གསུམ་པ་ཆད་མདོ་ཐ་ཚིག་
ནི༔ ཧཱུྃ་བྷྱོཿ༔ སྔོན་ཚེ་འདས་དུས་བསྐལ་པའི་དང་པོ་ལ༔ བདེ་ཆེན་པདྨ་བརྩེགས་པའི་ཞིང་ཁམས་སུ༔ སྣང་བ་མཐའ་ཡས་དབང་
ཆེན་ཧེ་རུ་ཀས༔ ཆོས་ཀྱི་དབྱིངས་ནས་རྟ་སྐད་ཐེངས་གསུམ་བཏོན༔ གཟུགས་ཀྱི་སྐུར་བསྟན་རིམ་དགུའི་རྒྱུད་རྣམས་གསུངས༔
སེམས་དཔའ་ལྕམ་དྲལ་སྐུར་བསྟན་ཐ་ཚིག་མཛད༔ ཇི་ལྟར་དམ་དགོངས་མཆོད་གཏོར་འདི་བཞེས་ལ༔ འགྱུར་མེད་དོན་དམ་
བསྟན་པ་བསྲུང་དུ་གསོལ༔ དེ་འོག་བསྐལ་པའི་དུས་ཚིགས་གཉིས་པ་རུ༔ གཟི་བརྗིད་མགོན་སོགས་ཕྱོགས་བཅུའི་བདེ་གཤེགས་
ས
815

གཏེར་ ལྷོ་ནུས་ལྡན་གསུང༌། གསར།
ཀུན༔ ཡེ་ཤེས་ཐུགས་མཆོག་རྡོ་རྗེ་གར་དབང་རྩལ༔ མདངས་ལྡན་མཚོ་དབུས་པདྨའི་གེ་སར་ལ༔ སྐྱེ་འཆི་མེད་པར་རྡོ་རྗེའི་སྐུར་
བསྟན་ནསཿ༔ རྡོ་རྗེ་གདན་བྱོན་མུ་སྟེགས་རྩོད་པ་བཟློག ཕྱི་ནང་ཆོས་སྐྱོང་དམ་ཅན་སྲུང་མའི་ཚོགས༔ ཇི་ལྟར་དམ་དགོངས་
མཆོད་གཏོར་འདི་བཞེས་ལ༔ བླ་མེད་གསང་སྔགས་བསྟན་པ་བསྲུང་དུ་གསོལ༔ དེ་འོག་བསྐལ་པའི་དུས་ཚིགས་གསུམ་པ་རུ༔
གངས་ཅན་གདོང་དམར་བོད་ཀྱི་རྒྱལ་ཁམས་ན༔ ཆོས་རྒྱལ་ཁྲི་སྲོང་ཡབ་སྲས་རྗེ་འབངས་ཀྱིས༔ གཙུག་ལག་བཞེངས་དང་གངས་
ཅན་བྱིན་བརླབ་ཕྱིར༔ ཨོ་རྒྱན་སངས་རྒྱས་གཉིས་པ་སྤྱན་དྲངས་ནས༔ བདུད་འདུལ་སྐུར་བཞེངས་ལྷ་སྲིན་དམ་ལ་བཏགས༔
816

ཞི་སྒྲུབ་ བཅོ་བརྒྱད་ ཟུར་འདེབས།
༄༅། །སྐལ་ལྡན་བྱིན་བརླབས་མ་འོངས་ལུང་བསྟན་མཛད༔ བཀའ་ཡི་སྲུང་མ་ལྷ་སྲིན་སྡེ་བརྒྱད་ཀྱིས༔ རང་གཟུགས་དངོས་
བསྟན་མཐའ་དམག་བཟློག་པར་མཛད༔ ཇི་ལྟར་དམ་དགོངས་མཆོད་གཏོར་འདི་བཞེས་ལ༔ ཀླ་ཀློ་མཐར་བྱེད་འཚེ་བ་བཟློག་ཏུ་
གསོལ༔ ཆད་མདོའི་ཁ་གསབ་ནི། དེ་འོག་སྙིགས་མ་ལྔ་བདོའི་དུས་འདི་རུ། །སྙིགས་མའི་སེམས་ཅན་ལས་ངན་སྡུག་བསྔལ་དུས། །
སྨོན་ལམ་ལས་སད་པདྨའི་ཕོ་ཉ་བ། །སྔགས་ཀྱི་རིག་འཛིན་ནུས་ལྡན་རྡོ་རྗེ་ཡིས། །བདུད་འདུལ་བླ་མའི་དཀྱིལ་འཁོར་ཞལ་ཕྱེས་ཚེ།
བོད་ཀྱི་ལྷ་འདྲེ་ཁས་བླངས་དམ་བཅས་པ། །ཟབ་གཏེར་མཛོད་འཛིན་གསང་སྔགས་བརྟན་པ་སྐྱོང་། །དམ་སྲི་ཚར་གཅོད་དལ་
ས
817
ম

གཏེར་ ལྷོ་ནུས་ལྡན་གསུང༌། གསར།
ཡམས་དམག་འཁྲུག་བཟློག །དམ་ལྡན་རྣལ་འབྱོར་སྒྲུབ་པོའི་བར་ཆད་སེལ། །ཅི་བགྱིས་བཀའ་བཞིན་བསྒྲུབ་ཅེས་སྲོག་སྙིང་ཕུལ། །
དམ་བཅས་བཞིན་དུ་བརྒྱན་པའི་གཏོར་མ་བཞེས། །རྣལ་འབྱོར་བཅོལ་བའི་ཕྲིན་ལས་འགྲུབ་པར་མཛོད། །ད་དུས་དེང་སང་
བསྐལ་པའི་སྙིགས་མ་ལ། །སྐྱེ་རྒ་ན་འཆི་འགྱུར་བའི་ཕོ་བྲང་དུ། །ལོང་མེད་བརྩོན་འགྲུས་སྔགས་འཆང་བདག་ཅག་གིས། །སྐྱོ་ཤས་
མོས་གུས་དཀྱིལ་འཁོར་ཞལ་ཕྱེས་ཚེ། །ཀུན་རྫོབ་ལྟར་སྣང་འདུས་བྱས་ལྷ་འདྲེ་ཡིས། །མངོན་སུམ་མི་རྟག་རང་གཟུགས་བསྟན་
ནས་ཀྱང་། །འཁྲུལ་སྣང་གཏོར་མ་ལེན་པར་མ་ཆད་དམ། །བསླུ་བྲིད་དགྲ་བགེགས་བསྒྲལ་བར་མ་ཆད་དམ། །དྲན་སྣང་སོ་མའི་
818

ཞི་སྒྲུབ་ བཅུ་དགུ་ ཟུར་འདེབས།
༄༅། །གཏོར་མ་འདི་བཞེས་ལ། །ཐུགས་དམ་རྒྱུད་བསྐུལ་བཅོལ་བའི་ཕྲིན་ལས་མཛོད། །ཅེས་སྦྱར། བཞི་པ་བརྟན་མ་སྐྱོང་བ་ནི༔ གཏོར་མ་
བཤམས་ལ་སྨན་འབྲུ་སྒྲོན༔ དུང་དང་སྙན་པའི་གླིང་བུས་བསྐུ༔ སྤོས་དཀར་བདུག་ཅིང་དར་དཀར་གཡབ༔ ཏིང་འཛིན་དབང་གིས་འདི་ལྟར་འབོད༔ བདག་
ཉིད་རིག་འཛིན་བླ་མའི་ཐུགས་ཀ་ནས་འོད་ཟེར་ཛཿཡིག་དམར་པོ་ལྕགས་ཀྱུའི་རྣམ་པ་དཔག་མེད་འཕྲོས་པས༔ བོད་སྐྱོང་བརྟན་
མ་བཅུ་གཉིས་འཁོར་དང་བཅས་པ་གང་དུ་ཡོད་པའི་སྙིང་གར་ཕོག་པས་རང་སྲོག་གནད་ནས་བསྐུལ༔ སྔོན་གྱི་གཡར་དམ་དྲན་
ཏེ་སྐད་ཅིག་གིས་འདིར་མཆིས་པར་གྱུར་ཅིག སླར་ཡང་ཐུགས་ཀ་ནས་ཧཱུྃ་མཐིང་ག་འཕྲོས་པས་སྤྱི་བོ་ནས་ཟིལ་གྱིས་མནན༔
819

བྷྱོཿསྨུག་ནག་གིས་རྒྱབ་ནས་ཕུལ་བས་བཀའ་ཉན་གུས་གདུང་དུ་འཁོད་པར་མོས་ལ། བྷྱོཿ བསྟན་པ་སྐྱོང་མཛད་མ་སྲིང་རྒྱ་མཚོའི་
ཚོགསཿ༔ རྡོ་རྗེ་ཀུན་གྲགས་བདུད་མོ་ཡ་མ་སྐྱོང༔ བཀྲ་ཤིས་ཚེ་རིང་འབྲོག་ཆེན་འཁོར་འདུས་གཙོ༔ གངས་དཀར་ཤ་མེད་ཁ་རག་
ཁྱུང་བཙུན་ཆེ༔ རྨ་རི་རབ་འབྱམས་གསེར་ཆེན་མཁའ་ལྡིང་མ༔ ཀོང་བཙུན་དེ་མོ་རྡོ་རྗེ་སྨན་གཅིག་མ༔ རྡོ་རྗེ་དབྱར་མོ་བསིལ་༔
དང་ཟུ་ལེ་མ༔ སྔོན་ཚེ་ཨ་སུ་ར་ཡི་བྲག་ཕུག་ཏུ༔ པདྨ་འབྱུང་གནས་རླངས་ཆེན་དཔལ་སེང་གིས༔ རྡོ་རྗེ་ཕུར་པའི་དཀྱིལ་འཁོར་
ཞལ་ཕྱེས་ཚེ༔ ཁྱེད་རྣམས་དགོངས་པ་མཐོ་འཚམ་མ་བཟོད་སླེབསསཿ༔ ཨོ་རྒྱན་དགོངས་པས་གཟིར་མནན་ཐ་ཚིག་ཕུལ༔ དཀྱིལ་
གཏེར་ ལྷོ་ནུས་ལྡན་གསུང༌། གསར།

ཞི་སྒྲུབ་ ཉི་ཤུ་ ཟུར་འདེབས།
༄༅། །འཁོར་མཐའ་རུ་ཞིང་ཆེན་གདན་ལ་བཞག༔ དབང་བསྐུར་དམ་བཞག་ལྕེ་ལ་བདུད་རྩི་བྱིནནཿ དབང་རྟགས་ཅོད་པན་
བཅིངས་ནས་རྡོ་རྗེ་གཏད༔ བོད་ཁམས་སྐྱོང་ཞིང་མཐའ་དམག་བཟློག་པར་བྱས༔ མ་འོངས་ཐར་པ་ཐོབ་པར་ལུང་ཡང་
བསྟན༔ ཁྱེད་རྣམས་སྔོན་གྱི་བཀའ་ལས་མ་འདའ་བར༔ ཤ་ཁྲག་གཏོཪ་མ་གསེར་སྐྱེམས་འདི་བཞེས་ལ༔ ཀླ་ཀློ་ཧོར་དམག་
གཏན་ནས་བཟློག་པ་དང་ཿ༔ བོད་ཁམས་དཀར་པོའི་ཆོས་ལ་འགོད་པ་དང༔ དགོངས་གཏེར་བསྟན་པ་ཕྱོགས་བཅུར་རྒྱས་པར་
མཛོད༔ དལ་ཡམས་འཁྲུག་རྩོད་ནད་མུག་ཞི་བ་དང༔ རྣལ་འབྱོར་བཅོལ་བའི་ཕྲིན་ལས་འགྲུབ་པར་མཛོད༔ མ་མ༔ ལ་ལ༔
ས
821

ལི་ལི༔ ད་ད༔ དི་དི༔ དི་དྷི་མ་བྷྱོཿབ་ལིང་ཏ་ཁཱ་ཧི༔ ཞེས་མཆོད་གཏོར་ཕུལ༔ ལྔ་པ་གཏོར་མནན་རྟ་བྲོ་ནི༔ གཏོར་གཞོང་འོག་ཏུ་དགྲ་བགེགས་
བཀུག༔ སྟེང་ནས་དཔལ་གྱི་རྟ་བྲོ་བརྡུང༔ ཧཱུྃ་ཧྲཱིཿ དབང་དྲག་རོལ་པའི་དཀྱིལ་འཁོར་དུ༔ བདེ་ཆེན་གར་གྱི་རྟ་བྲོ་རྡུང༔ ཐུགས་ནི་
དགོངས་པ་སྐྱེ་བ་མེད༔ གླུ་ནི་འགག་མེད་བདེ་བའི་གསུང༔ གར་ནི་གནས་མེད་རྡོ་རྗེའི་གར༔ སྡང་དགྲའི་སྙིང་ལ་ཆེམས་སེ་
ཆེམ༔ སྡང་དགྲའི་གཟུགས་ཕུང་སྐྱེ་མཆེད་ཁམས༔ མ་དག་དུག་ལྔའི་འཁྲུལ་སྣང་ལ༔ ཡེ་ཤེས་ལྔ་ཡི་བྲོ་རྡུང་ནསསཿ༔ སྡང་བྱེད་
རིམ་དགུའི་ཀློང་དུ་གྲོལ༔ འཁོར་འདས་ཡོངས་གྲོལ་ཆོ་ག་རྫོགས༔ ཨོཾ་ལཾ༔ ཨཱཿལཾ༔ ཧཱུྃ་ལཾ༔ སྟཱཾ་བྷ་ཡ་རཀྵ་ཀུ་རུ་ནན༔ གཏོར་སྣོད་
གཏེར་ ལྷོ་ནུས་ལྡན་གསུང༌། གསར།

ཞི་སྒྲུབ་ ཉེར་གཅིག་ཟུར་འདེབས།
༄༅། །སྦུབས་པ་ཁ་བཟེད་ལ༔ རྣལ་འབྱོར་བདག་ཅག་དཔོན་སློབ་འཁོར་བཅས་ཀུན༔ ཆོས་སྲིད་མངའ་ཐང་ཡར་ངོའི་ཟླ་ལྟར་
འཕེལ༔ བཀྲ་ཤིས་དཔལ་འབྱོར་བདེ་ལེགས་ཕུན་སུམ་ཚོགས༔ བསམ་དོན་གེགས་མེད་ཆོས་བཞིན་འགྲུབ་པར་ཤོག༔ གཏོར་གཞོང་
འབྲུས་བཀང་ཕྱོགས་བཅུར་འཐོཪ༔ བདུན་པ་དངོས་གྲུབ་བླང་བ་ནི༔ དཔལ་གཏོར་སྒྲུབ་རྫས་ལག་ཏུ་ཐོགས༔ སྙན་པའི་དབྱངས་ཀྱིས་འདི་སྐད་བསྐུལ༔ ཧཱུྃ་ཧྲཱིཿ
བདེ་ཆེན་འགྱུར་མེད་ཆོས་དབྱིངས་ཡངས་པའི་ཀློང༔ བཅོམ་ལྡན་ཆོས་རྗེ་འགྲོ་མགོན་འོད་དཔག་མེད༔ བདེ་གཤེགས་ཕྲིན་ལས་
འཕགས་པ་སྤྱན་རས་གཟིགས༔ གཉིས་མེད་དོན་གྱི་སྤྲུལ་སྐུ་པདྨ་འབྱུང༔ འགྱུར་མེད་སྐུ་མཆོག་འཕགས་པ་འཇམ་དཔལ་
ས
823
ম

གཏེར་ ལྷོ་ནུས་ལྡན་གསུང༌། གསར།
དབྱངས༑ །འགག་མེད་གསུང་དབང་རྒྱལ་མཆོག་པདྨའི་སྤྱན། །འཁྲུལ་མེད་ཐུགས་མཆོག་གསང་བདག་རྡོ་རྗེ་འཛིན། །ཡོན་ཏན་
གཏེར་འཆང་དཔའ་བོ་ཌཱཀྐིའི་ཚོགས། ། ཕྲིན་ལས་བདག་ཉིད་རྡོ་རྗེ་རྣམ་པར་འཇོམས། །རིགས་འདུས་བླ་མའི་དཀྱིལ་འཁོར་
ཐུགས་དམ་ཅན། །བདེ་ཆེན་རོལ་པའི་ཀློང་ནས་སྐུ་བཞེངས་ནས སྒྲུབ་མཆོག་རྡོ་རྗེ་མཆེད་དང་ལྕམ་དྲལ་ལ༔ མཆོག་ཐུན་ཚེ་
དབང་ལས་བཞིའི་དངོས་གྲུབ་སྩོལ༔ དུས་ལས་མི་འདའ་རྡོ་རྗེའི་དམ་ཚིག་ཅན སྐྱབས་ལ་མི་གཡེལ་གཡར་དམ་གཅིག་པའི་
མཆེད༔ ཡེ་ཤེས་ལྷ་ཚོགས་བདག་ལ་དགོངས་སུ་གསོལ༔ སྐུ་གསུང་ཐུགས་ཡོན་ཏན་ཕྲིན་ལས་དངོས་གྲུབ་སྩོལ༔ སྤྱི་དྲིལ་གཤམ་དུ༔
824

༄༅། །ཀཱ་ཡ་སིདྡྷི་ཨོཾ༔ ཝ་ཀཱ་སིདྡྷི་ཨཱཿ ཙིཏྟ་སིདྡྷི་ཧཱུྃ༔ སརྦ་སིདྡྷི་ཧྲཱིཿ སྒྲུབ་རྟེན་གནས་བཞིར་གཏུག་ཅིང་བདུད་རྩི་མྱང༔ བརྒྱད་པ་ནོངས་པ་
བཤགས་པ་ནི༔ ཧཱུྃ་ཧྲཱིཿ དུས་གསུམ་བདེ་གཤེགས་མ་ལུས་འདུས་པའི་སྐུ༔ མཁྱེན་བརྩེ་ནུས་ལྡན་བླ་མའི་རོལ་པ་རྫོགས༔ བཀྲམ་
པའི་ལྷ་ཚོགས་བདག་ལ་དགོངས་སུ་གསོལ༔ བདག་སོགས་མ་རིག་འཁྲུལ་པའི་དབང་གྱུར་པས༔ རྒྱལ་བའི་བཀའ་བཅག་བླ་མའི་
ལུང་དང་འགལ༔ རྩ་བ་ཡན་ལག་དམ་ཚིག་ཉམས་པ་ཀུན༔ གནོང་ཞིང་འགྱོད་པའི་སེམས་ཀྱིས་བཤགས་པར་བགྱི༔ ཡིག་བརྒྱ་
བརྗོད་ཅིང་ནོངས་པ་བཤགས༔ དགུ་པ་ཡེ་ཤེས་བརྟན་བཞུགས་ནི༔ འདིར་ནི་གཟུགས་དང་ལྷན་ཅིག་ཏུ༔ འཁོར་བ་སྲིད་དུ་བཞུགས་ནས་
み
ས
825
ཞི་སྒྲུབ་ ཉེར་གཉིས་ ཟུར་འདེབས།

གཏེར་ ལྷོ་ནུས་ལྡན་གསུང༌། གསར།
ཀྱང༔ ནད་མེད་ཚེ་དང་དབང་ཕྱུག་དང༔ མཆོག་རྣམས་ལེགས་པར་སྩལ་དུ་གསོལ༔ ཨོཾ་ཡེ་དྷརྨས་རབ་ཏུ་གནས་པར་བྱའོ༔ བཅུ་པ་དམ་
ཚིག་འཁོར་ལོ་བསྡུ༔ ཧཱུྃ་ཧྲཱིཿ དམ་ཚིག་དཀྱིལ་འཁོར་སྒྱུ་མ་གཟུགས་བརྙན་བཞིན༔ རྟག་པའི་ཆོས་ཀུན་གདོད་ནས་མ་གྲུབ་པར༔
འོད་གསལ་ངང་དུ་མཐའ་ནས་རིམ་པར་བསྡུ༔ དམིགས་མེད་བརྡལ་ཁྱབ་ཀ་དག་ཀློང་དུ་བཞག༔ ཧཱུྃ་ཧཱུྃ་ཧཱུྃ༔ ཞེས་པའི་དོན་ལ་མཉམ་
པར་བཞག༔ བཅུ་གཅིག་ལྷ་སྐུར་ལྡང་བ་ནི༔ སླར་ཡང་ཟུང་འཇུག་བླ་མའི་སྐུ་རུ་ལྡང༔ གང་ཤར་མ་བཅོས་ཀློང་ཡངས་འགྱུར་བ་མེད༔
རང་བྱུང་ལྷུན་གྲུབ་ཐུན་མཚམས་སྤྱོད་ལམ་འཇུག བཅུ་གཉིས་ཤིས་པ་བརྗོད་པ་ནི༔ མེ་ཏོག་སིལ་མར་འཐོར་ཞིང༔ ཧཱུྃ་ཧྲཱིཿ འགྱུར་མེད་བདེ་
826

ཞི་སྒྲུབ་ ཉེཪ་གསུམ་ ཟུར་འདེབས།
༄༅། །ཆེན་ཚེ་མཐའ་ཡསསཿ༔ མ་བཅོས་ལྷུན་གྲུབ་འགྲོ་བ་འདུལ༔ འཆི་མེད་རྡོ་རྗེ་པདྨ་འབྱུང༔ སྐུ་གསུམ་བླ་མའི་བཀྲ་ཤིས་
ཤོག༔ སྐུ་གསུང་ཐུགས་ཡོན་ཕྲིན་ལས་རྩལ། །ཡེ་ཤེས་ལྔ་ཡི་ངོ་བོ་ཉིད། །སྐུ་ལྔ་ལྷུན་གྲུབ་རིགས་ཀྱི་བདག །དཀྱིལ་འཁོར་ལྷ་ཡི་
བཀྲ་ཤིས་ཤོག །གསང་ཆེན་བཀའ་ཡི་གཉེར་སྐྱོང་ཞིང་། །ལེགས་ཉེས་སྟངས་འཛིན་དམ་ཚིག་ཅན། །དཔའ་བོ་མཁའ་འགྲོ་ཆོས་
སྐྱོང་ཚོགས། །ཡོངས་རྫོགས་ལྷ་ཡི་བཀྲ་ཤིས་ཤོག །ཉིན་མོ་བདེ་ལེགས་སོགས་བཀྲ་ཤིས་བརྗོད༔ བཅུ་གསུམ་ཐེག་ཆེན་བསྔོ་བ་ནི༔ བླ་མ་ཡི་
དམ་མཁའ་འགྲོ་དགོངས་སུ་གསོལ༔ བདག་གཞན་འགྲོ་བ་མ་ལུས་ཐམས་ཅད་ཀྱིས༔ སྒོ་གསུམ་གྱིས་བསགས་དགེ་བ་ཇི་སྙེད་
ས
827

གཏེར་ ལྷོ་ནུས་ལྡན་གསུང༌། གསར།
པ༔ བྱང་ཆུབ་སྙིང་པོའི་དབྱིངས་སུ་བསྔོ་བར་བགྱི༔ བླ་མེད་དོན་གྱི་འབྲས་བུ་མྱུར་ཐོབ་ཤོག༔ བཅུ་བཞི་པ་སྨོན་ལམ་བྱ་བ་ནི༔ ཧྲཱིཿ
འཁོར་བར་གནས་པའི་དུས་གསུམ་སེམས་ཅན་ཀུན༔ མ་ལུས་ཕྱམ་ཅིག་སངས་རྒྱས་ཐོབ་གྱུར་ཅིག༔ ཅེས་པས་དམིགས་མེད་རྒྱས་གདབ་
བོ༑ །བླ་མེད་བླ་མའི་དཀྱིལ་འཁོར་དུ། །མི་འཁྲུགས་བདེ་བླག་འཇུག་པའི་སླད། །ཕྲིན་ལས་སྒོ་ཆེན་འདིར་ཕྱེས་པས། །སྐལ་ལྡན་ལ་འུར་སྐྱོད་ཅིག་ཀྱཻ། །ཞེས་ངོ་མཚར་སྤྲུལ་
པའི་གཏེར་ཆེན་ལྷོ་རྗེ་དྲུང་རིག་འཛིན་ཨོ་རྒྱན་ཆེ་མཆོག་ནུས་ལྡན་རྡོ་རྗེའི་ཟབ་མོ་དགོངས་པའི་གཏེར་ལས་བྱོན་པའི་ཆོས་སྡེ། བླ་མ་བདུད་འདུལ་རྒྱལ་པོའི་ནང་སྒྲུབ་ཞི་
བར་བསྙེན་པ་འཁོར་འདས་རོ་གཅིག་གི་གཏེར་གཞུང་ལ། ཕྲིན་ལས་སྔོན་རྗེས་ཀྱི་ཆིངས་རྣམས་དྲག་སྒྲུབ་གཞུང་ནས་ཁ་བསྐང་དགོས་པའི་ཞལ་འཕང་བཞིན། ཟབ་ཆོས་
828

ཞི་སྒྲུབ་ _ ཉེར་བཞི་བྱོན། ཟུར་འདེབས།
༄༅། །ཁྱད་པར་ཅན་འདིར་རང་གཞན་འཇུག་པ་བདེ་བའི་རྒྱུར་དམིགས་ཏེ། དགོས་བྱའི་ལས་རིམ་རྣམས་བདུད་རྒྱལ་ལས་བྱང་གཞུང་ནས་ཁོལ་ཕྱུང་ཐོག ལྷ་གྲངས་
དང་ཞི་དྲག་གི་བབས་བསྟུན་ཚིག་གི་ཁ་བསྒྱུར་འབྱིན་འཇུག་དགོས་གལ་རྣམས་མ་འཁྲུལ་བར་ལེགས་པར་བསྡེབས་པ་འདིའང་།
ཟབ་ཆོས་འདི་ལ་མི་ཕྱེད་དད་པའི་ནོར་
ཅན༑ རྗེ་གོང་མའི་བསྟན་ཞབས་སུ་ངལ་འཚོ་བའི་གྲལ་མཐའ་བ། ལྷོ་བསྟན་འཛིན་ཉི་མས་ཁྲིགས་བསྡེབས་སུ་སྤེལ་བ་འདིས་ཀྱང་ཟབ་ཆོས་འདི་ཉིད་ཀྱི་འགྲོ་དོན་མཁའ་
ཁྱབ་ཏུ་འབྱུང་བའི་རྒྱུར་གྱུར་ཅིག །
ས
829
ম

830

2
831